
Versenyző üzleti modellek: hagyományos versus rövid ellátási láncok az élelmiszeriparban

Kulcsszavak: hagyományos ellátási lánc, rövid ellátási lánc, élelmiszeripar
Dolgozatom célja annak vizsgálata, hogy a rövid ellátási láncok versenyképesek-e a hagyományos ellátási láncokkal szemben azonos piaci körülmények között az élelmiszeriparban. Tehát arra keresem a választ, hogy a hagyományos ellátási láncok nagy volumenben termelt, alacsony egységköltséggel rendelkező, emberi fogyasztásra még alkalmas termékeivel szemben pénzügyileg versenyképes-e a rövid ellátási láncok által kis volumenben, helyben előállított, természetes alapanyagokból készülő terméke. Mindezen vizsgálatokat az élelmiszeriparon belül, a malomiparban végzem.



